CELEX: 32014D0074
Language: lv
Date: 2014-02-10 00:00:00
Title: Padomes Lēmums 2014/74/KĀDP ( 2014. gada 10. februāris ), ar ko groza Lēmumu 2013/255/KĀDP par ierobežojošiem pasākumiem pret Sīriju

11.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 40/63
            
         PADOMES LĒMUMS 2014/74/KĀDP
   (2014. gada 10. februāris),
   ar ko groza Lēmumu 2013/255/KĀDP par ierobežojošiem pasākumiem pret Sīriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju (1),
   tā kā:
   
               (1)
            
            
               Padome 2013. gada 31. maijā pieņēma Lēmumu 2013/255/KĀDP.
            
         
               (2)
            
            
               Lēmumā 2013/255/KĀDP ir jāievieš izņēmums no līdzekļu iesaldēšanas, lai atļautu atbrīvot Sīrijas Centrālās bankas līdzekļus un Sīrijas valstij piederošu vienību līdzekļus un ekonomiskos līdzekļus, lai varētu veikt maksājumus Sīrijas Arābu Republikas vārdā Ķīmisko ieroču aizliegšanas organizācijai (OPCW) darbībām, kas saistības ar OPCW pārbaudes uzdevumu un Sīrijas ķīmisko ieroču iznīcināšanu, it īpaši OPCW īpašajā ieguldījumu fondā darbībām, kas saistītas ar Sīrijas ķīmisko ieroču pilnīgu iznīcināšanu ārpus Sīrijas Arābu Republikas teritorijas.
            
         
               (3)
            
            
               Dažu pasākumu īstenošanai ir vajadzīga Savienības papildu rīcība.
            
         
               (4)
            
            
               Attiecīgi būtu jāgroza Lēmums 2013/255/KĀDP,
            
         IR PIEŅĒMUSI ŠO LĒMUMU.
   1. pants
   Lēmuma 2013/255/KĀDP 28. panta 3. punktam pievieno šādu apakšpunktu:
   
               “h)
            
            
               paredzēti Sīrijas Centrālajai bankai vai Sīrijas valstij piederošām vienībām, kas uzskaitītas I un II pielikumā, lai veiktu maksājumus Sīrijas Arābu Republikas vārdā OPCW darbībām, kas saistības ar OPCW pārbaudes uzdevumu un Sīrijas ķīmisko ieroču iznīcināšanu, it īpaši OPCW īpašajā ieguldījumu fondā darbībām, kas saistītas ar Sīrijas ķīmisko ieroču pilnīgu iznīcināšanu ārpus Sīrijas Arābu Republikas teritorijas.”
            
         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2014. gada 10. februārī
      
         
            Padomes vārdā –
         
            priekšsēdētāja
         
         C. ASHTON
      
   
   
      (1)  OV L 147, 1.6.2013., 14. lpp.